62020TO0771_INF
Rettens kendelse (Niende Afdeling) af 10. november 2021 –KS og KD mod Rådet m.fl.
(Sag T-771/20)
»Erstatningssøgsmål – fælles udenrigs- og sikkerhedspolitik – mission Eulex Kosovo – åbenbart, at Retten ikke har kompetence«
Fælles udenrigs- og sikkerhedspolitik – Unionens retsinstansers kompetence – erstatningssøgsmål – søgsmål med påstand om erstatning for det tab, der er lidt som følge af handlinger og undladelser foretaget af Rådet, Kommissionen og Tjenesten for EU’s Optræden Udadtil (EU-Udenrigstjenesten) – politiske eller strategiske spørgsmål i forbindelse med fastlæggelsen af en EU-missions aktiviteter, prioriteter og ressourcer – ikke omfattet
(Art. 24, stk. 1, andet afsnit, TEU og art. 40 TEU; art. 263 TEUF, 265 TEUF, 268 TEUF og 275 TEUF; Rådets fælles aktion 2008/124)
(jf. præmis 28-33 og 39-42)
Angående
Søgsmål anlagt i henhold til artikel 268 TEUF med påstand om erstatning for den skade, som sagsøgerne angiveligt har lidt som følge af en række handlinger og undladelser foretaget af Rådet, af Kommissionen og af EU-Udenrigstjenesten i forbindelse med gennemførelsen af Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (EUT 2008, L 42, s. 92) og navnlig i løbet af de under denne mission gennemførte efterforskninger vedrørende bortkomsten af og drabet på sagsøgernes familiemedlemmer, der fandt sted i 1999 i Pristina (Kosovo).
Konklusion
1)
Søgsmålet afvises, da det er åbenbart, at Retten ikke har kompetence til at påkende sagen.
2)
KS og KD bærer deres egne omkostninger og betaler de af Rådet for Den Europæiske Union og Europa-Kommissionen afholdte omkostninger.
3)
Tjenesten for EU’s Optræden Udadtil (EU-Udenrigstjenesten) bærer sine egne omkostninger.